Alt tyder på at Tulip i Svenstrup kun mister én dags produktion efter en brand natten til fredag. Branden blev opdaget klokken 02.00, og brandvæsenet fik hurtigt branden under kontrol, så den ikke bredte sig til andre dele af fabrikken. Branden opstod i en eltavle. Der er ikke sket brandskader på andet end selve eltavlen. Men af hensyn til fødevaresikkerheden blev produktionen stoppet og medarbejderne sendt hjem. Tulip oplyser, at man sammen med repræsentanter fra Tulips kvalitetsafdeling og fødevarestyrelsen går såvel færdigvarer som råvarer igennem for at sikre, at eventuelt røgskadede produkter bliver destrueret.

Referat:
Brand i en eltavle på Tulips fabrik i Svenstrup